Žvirbloniai
Žvirbloniai – kaimas pietinėje Pakruojo rajono savivaldybės dalyje, 4 km į pietryčius nuo Rozalimo. Seniūnaitijos centras. Yra pradinė mokykla (Rozalimo mokyklos skyrius), biblioteka, maisto prekių parduotuvė, valgykla, sporto salė, kirpykla, medicinos punktas, Žvirblonių žemės ūkio bendrovės administracija. Išlikęs lopšelis-darželis (vienas iš trijų veikiančių apskrities kaimuose). Žvirbloniai 1997 ir 2008 m. paskelbti gražiausia gyvenviete Šiaulių apskrityje.